CELEX: 32020R1317
Language: el
Date: 2020-09-09 00:00:00
Title: Εκτελεστικός κανονισμός (ΕΕ) 2020/1317 της Επιτροπής της 9ης Σεπτεμβρίου 2020 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

23.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 309/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1317 ΤΗΣ ΕΠΙΤΡΟΠΗΣ
         της 9ης Σεπτεμβρίου 2020
         σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Σεπτεμβρίου 2020.
            
               
                  Για την Επιτροπή,
               
               
                  εξ ονόματος της Προέδρου,
               
               Γεράσιμος ΘΩΜΑΣ
               
                  Γενικός Διευθυντής
               
               
                  Γενική Διεύθυνση Φορολογίας και
               
               
                  Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Προϊόν που αποτελείται από πορώδεις σβώλους ελεύθερης ροής με βάση κατά κύριο λόγο το νιτρικό αμμώνιο, με την ακόλουθη σύνθεση (ως ποσοστό κατά βάρος):
                                    
                                                —
                                             
                                             
                                                νιτρικό αμμώνιο > 99,4
                                             
                                          
                                                —
                                             
                                             
                                                (ολικό άζωτο > 34,5)
                                             
                                          
                                                —
                                             
                                             
                                                ανιονικό πολυμερές 0,28
                                             
                                          
                                                —
                                             
                                             
                                                επίστρωση 0,08
                                             
                                          Η απορρόφηση πετρελαίου των σβώλων είναι > 10 % κατά βάρος.
                                    Οι σβώλοι έχουν φαινόμενη πυκνότητα 0,72 g/cm3.
                                 
                              
                     
                        3602 00 00 
                     
                     
                        Η κατάταξη καθορίζεται από τον γενικό κανόνα 1 για την ερμηνεία της Συνδυασμένης Ονοματολογίας και από το κείμενο του κωδικού ΣΟ 3602 00 00 .
                        Το ανιονικό πολυμερές προστίθεται ώστε να δοθεί στο προϊόν μικρότερη πυκνότητα και μεγαλύτερη ικανότητα απορρόφησης πετρελαίου, χαρακτηριστικά που είναι σημαντικά για να καταστούν οι πορώδεις σβώλοι καταλληλότεροι ως υλικό βάσης για την παρασκευή εκρηκτικών ANFO (μείγμα νιτρικού αμμωνίου με πετρέλαιο).
                        Η επιφανειακή επεξεργασία των πορωδών σβώλων μέσω επίστρωσης πραγματοποιείται για τη σταθεροποίηση του νιτρικού αμμωνίου και, ως εκ τούτου, για την αποφυγή ανεπιθύμητης απορρόφησης νερού που θα μπορούσε να υποβαθμίσει/να μειώσει την ικανότητα απορρόφησης πετρελαίου εξωτερικής καύσης, το οποίο αποτελεί ένα από τα ουσιώδη χαρακτηριστικά ενός αποτελεσματικού εκρηκτικού ANFO.
                        Επομένως, βάσει των αντικειμενικών χαρακτηριστικών του, το προϊόν μπορεί να θεωρηθεί ως παρασκευασμένη εκρηκτική ύλη της κλάσης 3602 (βλέπε επίσης τη γνωμοδότηση δασμολογικής κατάταξης του Εναρμονισμένου Συστήματος 3602.00/2).
                        Η κατάταξη στην κλάση 3102 αποκλείεται, επειδή το προϊόν έχει παρασκευαστεί και διαμορφωθεί ειδικά για να χρησιμοποιηθεί ως υλικό βάσης για εκρηκτικά. Ούτε το ανιονικό πολυμερές ούτε η επίστρωση έχουν τεχνική σημασία για τη χρήση ως λίπασμα. Επομένως, δεν πληρούνται οι όροι της σημείωσης 2 του κεφαλαίου 31.
                        Κατά συνέπεια, το προϊόν πρέπει να καταταγεί στον κωδικό ΣΟ 3602 00 00  ως εκρηκτική ύλη παρασκευασμένη, άλλη από τις προωθητικές πυρίτιδες.
                     
                  
                        
                                    2.
                                 
                                 
                                    Προϊόν που αποτελείται από πορώδεις σβώλους ελεύθερης ροής με βάση κατά κύριο λόγο το νιτρικό αμμώνιο, με την ακόλουθη σύνθεση (ως ποσοστό κατά βάρος):
                                    
                                                —
                                             
                                             
                                                νιτρικό αμμώνιο > 99
                                             
                                          
                                                —
                                             
                                             
                                                (ολικό άζωτο > 34,5)
                                             
                                          
                                                —
                                             
                                             
                                                νιτρικό μαγνήσιο 0,4
                                             
                                          
                                                —
                                             
                                             
                                                μείγμα φωσφορικού διαμμωνίου, θειικού αμμωνίου και βορικού οξέος 0,06
                                             
                                          
                                                —
                                             
                                             
                                                επίστρωση 0,08
                                             
                                          Η απορρόφηση πετρελαίου των σβώλων είναι > 7 % κατά βάρος.
                                    Οι σβώλοι έχουν φαινόμενη πυκνότητα 0,80 g/cm3.
                                 
                              
                     
                        3602 00 00 
                     
                     
                        Η κατάταξη καθορίζεται από τον γενικό κανόνα 1 για την ερμηνεία της Συνδυασμένης Ονοματολογίας και από το κείμενο του κωδικού ΣΟ 3602 00 00 .
                        Το μείγμα φωσφορικού διαμμωνίου, θειικού αμμωνίου και βορικού οξέος προστίθεται για να δοθεί στο προϊόν χαμηλότερη πυκνότητα και μεγαλύτερη ικανότητα απορρόφησης πετρελαίου, χαρακτηριστικά που είναι σημαντικά ώστε οι πορώδεις σβώλοι να είναι καταλληλότεροι ως βασικό υλικό για την παρασκευή εκρηκτικών ANFO (μείγμα νιτρικού αμμωνίου με πετρέλαιο).
                        Η επιφανειακή επεξεργασία των πορωδών σβώλων μέσω επίστρωσης πραγματοποιείται για τη σταθεροποίηση του νιτρικού αμμωνίου και, ως εκ τούτου, για την αποφυγή ανεπιθύμητης απορρόφησης νερού που θα μπορούσε να υποβαθμίσει/να μειώσει την ικανότητα απορρόφησης πετρελαίου εξωτερικής καύσης, το οποίο αποτελεί ένα από τα ουσιώδη χαρακτηριστικά ενός αποτελεσματικού εκρηκτικού ANFO.
                        Επομένως, βάσει των αντικειμενικών χαρακτηριστικών του, το προϊόν μπορεί να θεωρηθεί ως παρασκευασμένη εκρηκτική ύλη της κλάσης 3602 (βλέπε επίσης τη γνωμοδότηση δασμολογικής κατάταξης του Εναρμονισμένου Συστήματος 3602.00/1).
                        Η κατάταξη στην κλάση 3102 αποκλείεται, επειδή το προϊόν έχει παρασκευαστεί και διαμορφωθεί ειδικά για να χρησιμοποιηθεί ως βασικό υλικό για εκρηκτικά. Ούτε οι διάφορες πρόσθετες ουσίες ούτε η επίστρωση έχουν τεχνική σημασία για τη χρήση του παρασκευασμένου αυτού νιτρικού αμμωνίου ως λιπάσματος. Επομένως, δεν πληρούνται οι όροι της σημείωσης 2 του κεφαλαίου 31.
                        Κατά συνέπεια, το προϊόν πρέπει να καταταγεί στον κωδικό ΣΟ 3602 00 00  ως εκρηκτική ύλη παρασκευασμένη, άλλη από τις προωθητικές πυρίτιδες.